wannaphong/clean_thaiwikipedia huggingface dataset:
# คำสมาส
คำสมาส เป็นคำที่เกิดจากการรวมคำสองคำซึ่งต่างก็เป็นคำบาลีหรือสันสกฤตเข้าเป็นคำเดียวกัน โดยการนำมาเรียงต่อกัน ไม่ได้มีการดัดแปลงรูปอักษร มีการออกเสียง อะ อิ อุ ระหว่างคำ เช่น ประวัติ+ศาสตร์ → ประวัติศาสตร์

 ลักษณะเฉพาะของคำสมาส 
  คำมูลที่นำมารวมกันนั้นต้องเป็นคำที่มาจากภาษาบาลีหรือสันสกฤตเท่านั้น
  ก่อนรวมเป็นคำสมาสคำหน้าสามารถประวิสรรชนีย์หรือมีตัวการันต์ได้ แต่เมื่อรวมเป็นคำสมาสแล้วต้องตัดทิ้ง เช่น แพทย์+ศาสตร์ → แพทยศาสตร์; พละ+ศึกษา → พลศึกษา
  มีการอ่านสระท้ายของคำหน้า เช่น ประวัติ+ศาสตร์ → ประวัติศาสตร์ [ประ-หวัด-ติ-สาด] แต่ก็มียกเว้นเช่น สุพรรณบุรี
 การแปลต้องแปลจากหลังมาหน้า (คำตั้งอยู่หลังคำขยายอยู่หน้า) เช่น ราชการ การ เป็นคำตั้ง ราช ขยาย การ = งานของพระเจ้าแผ่นดิน; อุบัติเหตุ เหตุ เป็นคำตั้ง อุบัติ ขยาย เหตุ = เหตุการณ์ที่เกิดโดยไม่คาดคิด แต่ก็มีคำสมาสบางคำที่แปลจากหลังไปหน้า และหน้าไปหลังได้ถ้ามีความหมายเหมือนกัน ก็ถือเป็นคำสมาส เช่น บุตร+ธิดา → บุตรธิดา ไม่ว่าจะแปลจากหลังไปหน้าหรือหน้าไปหลัง ก็แปลว่า ลูก เหมือนกัน
  คำที่ขึ้นต้นด้วย พระ แล้วคำหลังเป็นภาษาบาลีหรือสันสกฤตถือว่าเป็นคำสมาส เช่น พระอาทิตย์, พระองค์ ส่วน พระเจ้า ไม่ใช่คำสมาสเพราะ เจ้า เป็นคำไทยแท้

 แหล่งข้อมูลอื่น
# ฟริตจ็อฟ นันเซิน
ฟริตจ็อฟ เวเดิล-ยาลส์บาร์ก นันเซิน  เกิดเมื่อวันที่ 10 ตุลาคม ค.ศ. 1861 ที่หมู่บ้านโฟรน ใกล้เมืองคริสเตียเนีย ประเทศนอร์เวย์ และเสียชีวิตเมื่อวันที่ 13 พฤษภาคม ค.ศ. 1930 นอกกรุงออสโล) เป็นชาวนอร์เวย์ซึ่งเป็นทั้งนักสำรวจ นักวิทยาศาสตร์ และนักการทูต นันเซินได้รับรางวัลโนเบลสาขาสันติภาพเมื่อ ค.ศ. 1922
# คาเธ่ย์แปซิฟิค
คาเธ่ย์แปซิฟิค  เป็นสายการบินประจำชาติฮ่องกง ก่อตั้งในปี 1946 เป็นสมาชิกของวันเวิลด์ โดยคาเธ่ย์แปซิฟิค เป็น 1 ใน 6 สายการบินที่บริการลูกค้าได้ในระดับ 5 ดาวจากการสำรวจของสกายแทร็กซ์

 กิจการองค์กร 

 สำนักงานใหญ่ 
thumb|คาเธ่ย์ซิตี สำนักงานใหญ่ของคาเธ่ย์แปซิฟิคสำนักงานใหญ่ของคาเธ่ย์แปซิฟิค คาเธ่ย์ซิตี ตั้งอยู่ในบริเเวณท่าอากาศยานนานาชาติฮ่องกง คาเธ่ย์ซิตีได้มีกำหนดสร้างระหว่างเดือนเมษายนถึงกันยายน ค.ศ. 1998 และเปิดทำการในปีเดียวกัน 

 จุดหมายปลายทาง 
ณ เดือนสิงหาคม ค.ศ. 2023 คาเธ่ย์แปซิฟิคมีเที่ยวบินไปยัง81 จุดหมายปลายทางใน 46 ประเทศ

 ข้อตกลงการทำการบินร่วม 
คาเธ่ย์แปซิฟิคได้ทำข้อตกลงการทำการบินร่วมกับสายการบินดังต่อไปนี้:

 แอร์อัสตานา
 แอร์แคนาดาAir Canada and Cathay Pacific to Introduce Codeshare Services and Reciprocal Mileage Accrual and Redemption Benefits in Strategic Cooperation . aircanada.com. Retrieved on 22 December 2016.
 แอร์ไชนา
 แอร์นิวซีแลนด์
 แอร์นิวกินี
 อะแลสกาแอร์ไลน์
 อเมริกันแอร์ไลน์
 ออสเตรียนแอร์ไลน์
 บางกอกแอร์เวย์ส
 บริติชแอร์เวย์
 บรัสเซลส์แอร์ไลน์
 ชูกงพาสเซ็นเจอร์ทรานส์พอร์ต (ทางเรือ)
 โคเทวอเตอร์เจ็ต (ทางเรือ)
 ฟิจิแอร์เวย์
 ฟินน์แอร์
 เอชเคเอ็กซ์เพรส (บริษัทลูก)
 ไอบีเรีย
 เจแปนแอร์ไลน์
 กลุ่มสายการบินลาตัม
 ลุฟท์ฮันซ่า
 มาเลเซียแอร์ไลน์
 มองโกเลียนแอร์ไลน์Cathay Pacific announces new codeshare agreement with MIAT Mongolian Airlines . Cathaypacific.com. Retrieved on 28 June 2017.
 ฟิลิปปินส์แอร์ไลน์
 ควอนตัส
 กาตาร์แอร์เวย์Customers to benefit from Cathay Pacific / Qatar Airways strategic agreement between Hong Kong and Doha . Cathaypacific.com. Retrieved on 16 May 2014.
 เอสเซเว่นแอร์ไลน์
 เชินเจิ้นแอร์ไลน์
 แอ็สแอนเซแอ็ฟ (ทางรถไฟ)
 สวิสอินเตอร์เนชันแนลแอร์ไลน์
 เวียดนามแอร์ไลน์
 เวสต์เจ็ต

 ฝูงบิน 
 ฝูงบินปัจจุบัน 

ณ เดือนสิงหาคม ค.ศ. 2023 คาเธ่ย์แปซิฟิคมีเครื่องบินประจำการอยู่ในฝูงบิน ดังนี้:
+ ฝูงบินของคาเธ่ย์แปซิฟิคเครื่องบินประจำการคำสั่งซื้อผู้โดยสารหมายเหตุFJWYรวมแอร์บัส เอ321นีโอ122—12—190202แอร์บัส เอ330-30042——392119125139—2232622826529342265307จัดเรียงที่นั่งแบบภูมิภาค24293317แอร์บัส เอ350-900291—3828214280เดิมสั่งซื้อ 22 ลำเปลี่ยน 8 คำสั่งซื้อมาจากแอร์บัส เอ350-1000แอร์บัส เอ350-100018——4632256334เดิมสั่งซื้อ 26 ลำเปลี่ยน 8 คำสั่งซื้อไปเป็นแอร์บัส เอ350-900โบอิง 777-30017——42—396438ลูกค้าเปิดตัวโบอิง 777-300อีอาร์39—65334201294—4032296368โบอิง 777-9—21รอประกาศเริ่มส่งมอบตั้งแต่ปี 2025ฝูงบินของฝูงบินของคาเธ่ย์คาร์โกโบอิง 747-400อีอาร์เอฟ—4สินค้าโบอิง 747-8เอฟ2—สินค้าทั้งหมด17724
คาเธ่ย์แปซืฟิคมีอายุฝูงบินเฉลี่ย 11 ปี
# จังหวัดบามียัน
บามียัน (ดารี/) เป็นจังหวัดหนึ่งของประเทศอัฟกานิสถาน มีเมืองหลักคือบามียันตามชื่อจังหวัด มีประชากรราว 495,557 คน

 ประวัติ 
ในอดีตพื้นที่จังหวัดบามียันถูกปกครองโดยจักรวรรดิมีดซ์ (Medes) ก่อนตกอยู่ในการปกครองของจักรวรรดิอะคีเมนิด (Achaemenid) ต่อมาในปี 330 ปีก่อนคริสต์ศักราช พระเจ้าอเล็กซานเดอร์มหาราชได้เข้ายึดบริเวณนี้แต่ได้ละทิ้งไป ภายหลังจักรวรรดิเซลูซิดจึงเข้ามาปกครองต่อ ขณะนั้นพื้นที่ทางตอนใต้ของเทือกเขาฮินดูกูซ ได้มีการเผยแผ่ศาสนาพุทธจากราชวงศ์เมารยะเข้ามา จึงมีการตั้งอารามพุทธศาสนาที่บามียัน ว่ากันว่าชื่อ บามียัน มาจากคำว่า "วรมายานา" (varmayana) ที่แปลว่าสีในภาษาสันสกฤต ด้วยเหตุนี้จึงมีการก่อสร้างพระพุทธรูปขึ้นที่นี่จำนวนมาก และได้มีการแกะสลักขึ้นบนหน้าผาโดนเด่นสององค์ ขนานนามว่า พระพุทธรูปแห่งบามียัน ที่อายุเก่าแก่กว่า 1,500 ปี ตั้งอยู่ในบริเวณโบราณสถาน ที่ต่อมารัฐบาลกลุ่มตอลิบานได้ระเบิดทำลายเสียหายทั้งองค์ด้วยเหตุผลทางศาสนา เมื่อปี ค.ศ. 2001 สร้างความสูญเสียครั้งใหญ่ให้แก่วงการอนุรักษ์โบราณสถานไปทั่วโลก

ช่วงศตวรรษที่ 7 มีชาวอาหรับคนแรกเดินทางเข้ามาปกครองคาบูลชาหิ (Kabul Shahi) ก่อนถูกพิชิตในนามศาสนาอิสลามของจักรวรรดิซัฟฟาริดในศตวรรษที่ 9 ต่อมาได้ถูกปกครองโดยจักรวรรดิกัซนาวิด (Ghaznavids) รัฐสุลต่านกูริด (Ghurid) และถูกพิชิตโดยชาวมองโกลในศตวรรษที่ 13 ปกครองโดยอาร์กุน ข่าน แห่งอิลข่าน (Ilkhanate) ก่อนตกเป็นของจักรวรรดิตีมูร์ และจักรวรรดิโมกุล ตามลำดับ

ปี ค.ศ. 1709 จักรวรรดิโฮตากี (Hotaki) ที่ปกครองกันดาฮาร์ได้พ่ายแพ้แก่จักรวรรดิซาฟาวิด (Safavid) บามียานอยู่ภายใต้การปกครองของจักรวรรดิโมกุล จนกระทั่งอะฮ์มัด ชาห์ ดุรรานี (Ahmad Shah Durrani) ได้ก่อตั้งจักรวรรดิดุรรานี (Durrani) ที่ต่อมาได้พัฒนาเปลี่ยนแปลงเป็นประเทศอัฟกานิสถาน จากการเปลี่ยนแปลงในช่วงปี ค.ศ. 1980 ถึงกลางปี 1990 อัฟกานิสถานถูกควบคุมโดยฮิซบ์ อี วะฮ์ดัต (Hizb-i-wahdat) นำโดยอับดุล อาลี มาซารี (Abdul Ali Mazari) จนในปี ค.ศ. 1995 ถูกเข้าควบคุมและปกครองโดยรัฐบาลตอลิบาน ก่อนถูกโค่นล้มโดยกองทัพสหรัฐอเมริกาเมื่อปี ค.ศ. 2001

 ภูมิศาสตร์ 
จังหวัดบามียัน ตั้งอยู่ในหุบเขาบามียัน ซึ่งมีแม่น้ำหล่อเลี้ยงประชาชน ด้านหนึ่งเป็นเขา ด้านหนึ่งเป็นหน้าผาสูงชันสลักเป็นพระยืน สภาพแวดล้อมของหุบเขา รายล้อมไปด้วยความแห้งแล้ง แต่ที่แห่งนี้อุดมไปด้วยทุ่งหญ้าและน้ำ ปัจจุบันเมืองบามียัน ใช่แต่เป็นสถานที่สำคัญที่เกี่ยวข้องกับการสู้รบเท่านั้น แต่มีความสำคัญเพราะเป็นสถานที่ที่มีโบราณสถานอีกทั้งโบราณวัตถุและร่องรอยประวัติศาสตร์ทางสังคมและศาสนาจำนวนมากอีกแห่งหนึ่ง ที่กลุ่มนักอนุรักษ์วัตถุทางโบราณคดีในปัจจุบันให้ความสนใจข่าวจากกลุ่มรณรงค์ป้องกันการรุกรานเมืองโบราณและวัตถุทางประวัติศาสตร์ในประเทศอัฟกานิสถาน(SavingMesAynak)

 ประชากร 

ใน ค.ศ. 2020 ประชากรทั้งหมดในจังหวัดบามียันมีราว 495,557 คน เกือบทั้งหมดเป็นชาวแฮซอเร แต่ยังมีชาวทาจิกจำนวนน้อยอาศัยในบริเวณนี้ด้วย

 อำเภอ 
นี่คือรายชื่ออำเภอใน ค.ศ. 2021โดยมีที่อยู่อาศัยประมาณ 22 แห่ง:
thumb|อำเภอในจังหวัดบามียาน
+ อำเภอในจังหวัดบามียันอำเภอเมืองหลักประชากรพื้นที่บามียัน  บามียัน  96,610 คาฮ์มาร์ด  คาฮ์มาร์ด  41,774  1298ปันจาบ  ปันจาบ  78,404  1891ซัยฆาน  ซัยฆาน 27,576  1777ชีบาร์  ชีบาร์  33,930  1265วารัส  วารัส  125,447  2988แยคอว์แลงก์  แยคอว์แลงก์  70,023  6917แยคอว์แลงก์ อันดับ 2    30,551
# ประเทศดอมินีกา
ดอมินีกา (,) หรือชื่อทางการคือ เครือรัฐดอมินีกา  เป็นประเทศเกาะอันตั้งอยู่ในแคริบเบียน ในภาษาละตินชื่อนี้หมายถึง "วันอาทิตย์" ซึ่งเป็นวันที่คริสโตเฟอร์ โคลัมบัส ค้นพบประเทศเกาะแห่งนี้ โดยมีกรุงโรโซ เป็นเมืองหลวงของประเทศ

นิรุกติศาสตร์
ชาวคาลินาโกเรียกเกาะนี้ว่า Wai'tu kubuli ซึ่งแปลว่า "ร่างกายของเธอสูงใหญ่"

คริสโตเฟอร์ โคลัมบัส ล่องเรือกลับไปยังสเปนแล้วตั้งชื่อเกาะนี้ว่าดอมินีกา ตามคำภาษาละตินที่แปลว่า "วันอาทิตย์" ซึ่งเป็นวันที่ชาวสเปนเห็นเกาะนี้ครั้งแรกในเดือนพฤศจิกายน พ.ศ. 2036

ชื่อดอมินีกาออกเสียงโดยเน้นที่พยางค์ที่สาม ตามการออกเสียงชื่อภาษาสเปน

ด้วยชื่อที่คล้ายกันกับสาธารณรัฐโดมินิกันทำให้บางคนในดอมินีกาสนับสนุนให้เปลี่ยนชื่อประเทศ เพื่อสร้างเอกลักษณ์ของตนเองประวัติศาสตร์

ประวัติศาสตร์ดอมินีกามีการบันทึกที่เป็นลายลักษณ์อักษรฉบับแรกเริ่มขึ้นในเดือนพฤศจิกายน พ.ศ. 2036 เมื่อ คริสโตเฟอร์ โคลัมบัส ค้นพบเกาะแห่งนี้ ก่อนการติดต่อกับชาวยุโรป ดอมินีกาเคยเป็นที่อยู่อาศัยของชาวอาราวักซึ่งเป็นกลุ่มชนพื้นเมืองมาก่อน ดอมินีกาตกเป็นอาณานิคมของฝรั่งเศสตั้งแต่ปี 2258 จนกระทั่งสิ้นสุดสงครามเจ็ดปี ในปี 2306 โดยกลายเป็นอาณานิคมของอังกฤษแทนตั้งแต่ปี 2306 ถึง 2321 และได้รับเอกราชในปี 2321

การเมืองการปกครอง

ดอมินีกาปกครองในระบอบประชาธิปไตยระบบรัฐสภาในเครือจักรภพแห่งประชาชาติ ดอมินีกาเป็นหนึ่งในสาธารณรัฐไม่กี่แห่งในทะเลแคริบเบียน ที่มีประธานาธิบดีเป็นประมุขแห่งรัฐ ในขณะที่อำนาจบริหารขึ้นอยู่กับคณะรัฐมนตรี นำโดยนายกรัฐมนตรี รัฐสภาซึ่งมีสภาเดียว มีจำนวนสมาชิกสภา 30 คน ประกอบไปด้วยสมาชิกที่ได้รับเลือกตั้งโดยตรง 21 คน และวุฒิสมาชิก 9 คน ซึ่งอาจได้รับการแต่งตั้งจากประธานาธิบดีหรือเลือกโดยสมาชิกสภาคนอื่น ๆ 

ต่างจากอดีตอาณานิคมของอังกฤษอื่น ๆ ในภูมิภาค ดอมินีกาไม่เคยเป็นราชอาณาจักรเครือจักรภพ แต่กลายเป็นสาธารณรัฐที่ได้รับเอกราชแทน ดอมินีกายังเป็นสมาชิกเต็มรูปแบบของชุมชนแคริบเบียน (CARICOM) และองค์กรของรัฐแคริบเบียนตะวันออก (OECS)

ดอมินีกายังเป็นสมาชิกของศาลอาญาระหว่างประเทศ โดยมีข้อตกลงคุ้มครองป้องกันทวิภาคีกับกองทัพสหรัฐฯ ตามที่ระบุไว้ในมาตรา 98 และในเดือนมกราคม พ.ศ. 2551 ดอมินีกาได้เข้าร่วม Bolivarian Alternative for the Americas

 สิทธิมนุษยชน 
กิจกรรมทางเพศของเพศเดียวกันทั้งชายและหญิงเป็นสิ่งผิดกฎหมายในดอมินีกา

การแบ่งเขตการปกครอง

ประเทศดอมินีกาแบ่งเขตการปกครองระดับแรกออกเป็น 10 เขต ได้แก่ เขตเซนต์แอนดรูว์ เซนต์เดวิด เซนต์จอร์จ เซนต์จอห์น เซนต์โจเซฟ เซนต์ลู้ก เซนต์มาร์ก เซนต์แพทริก เซนต์พอล และเขตเซนต์ปีเตอร์
# คำพ้องรูป
คำพ้องรูป คือคำที่เขียนรูปเดียวกันแต่ การออกเสียง และความหมายต่างกัน ซึ่งทำให้บุคคลทั่วไปอ่านผิดอยู่เสมอๆ

 คำพ้องรูปในภาษาไทย 
คำพ้องรูปในภาษาไทยนั้นมีไม่มากนัก ดังที่จะกล่าวต่อไปนี้
คำพ้องรูปคำอ่านความหมายกรี กฺรี หัวกุ้ง กะ-รี ช้างกรอด กฺรอด เซียวลง ผอม กะ-หฺรอด ชื่อนกขนาดเล็กเขมา เข-มา เกษม สบายใจ ความพ้นภัย ขะ-เหฺมา ชื่อโกฐชนิดหนึ่งใช้เป็นเครื่องยาไทย; ดำครุ คฺรุ ภาชนะสานชนิดหนึ่ง ใช้ตักน้ำ รูปกลม ๆ ; ยาชัน คะ-รุ ครู; หนักตนุ ตะ-นุ ตัว ตน; ฉัน ข้าพเจ้า ตะ-หนุ ชื่อเต่าทะเลชนิดหนึ่งตรุ ตฺรุ ที่ขังคน ตะราง เรือนจำนักโทษ คุก ตะ-รุ ต้นไม้ทิว ทิว แถวหรือแนวแห่งสิ่งที่ติดเนื่องกันไปยาวยืด; ธงรูปกระบอก ทิ-วะ วัน สวรรค์ ชั้นฟ้า เทวโลกเทว เท-วะ เทวดา ทะ-เว สองปถวี ปะ-ถะ-วี ดิน ปะ-ถะ-หฺวี ท้ายเรือพิธีปรัก ปฺรัก เงิน ปะ-หรัก หักปรามาส ปฺรา-มาด ดูถูก ปะ-รา-มาด การจับต้อง การลูบคลำปละ ปะ-ละ ชื่อมาตราน้ำหนักมคธ 100 ปละเป็น 1 ตุลา ปฺละ ปล่อย ละทิ้ง ละเลยปักเป้า ปัก-กะ-เป้า ชื่อปลาอย่างหนึ่ง ปัก-เป้า ชื่อว่าวชนิดหนึ่งมีหางยาวปาน ปานฺ ผิวเนื้อที่เป็นสีแดงหรือดำที่เกิดเป็นเองตามร่างกายแต่กำเนิด ปา-นะ เครื่องดื่ม น้ำสำหรับดื่มผิว ผิ-วะ ถ้าว่า หากว่า แม้นว่า ผิว ส่วนที่มีลักษณะบาง ๆ เป็นพื้นหุ้มอยู่ภายนอกสุดของหนังและเปลือกพยาธิ พะ-ยา-ทิ ความเจ็บไข้ พะ-ยาด ตัวเชื้อโรคจำพวกหนึ่งที่เกิดในกาย; ชื่อโรคอย่างหนึ่งเกิดที่ผิวหนังพลี พะ-ลี การบวงสรวง เครื่องบวงสรวง ส่วย การบูชา เสียสละ; มีกำลัง พฺลี บวงสรวงเชิญเอามาเพลา เพ-ลา กาล คราว เพฺลา แกนสำหรับสอดในดุมรถหรือดุมเกวียน; ไม้สำหรับขึงใบเรือมน มนฺ กลม ๆ โค้ง ๆ ไม่เป็นเหลี่ยม มะ-นะ ใจวน วนฺ ไปโดยรอบเข้าหาศูนย์กลาง วะ-นะ ป่าไม้ ดงสก สกฺ ผม; สะเด็ดน้ำ สะ-กะ ของตนสระ สะ แอ่งน้ำขนาดใหญ่ ซึ่งเป็นเองหรือคนขุด; ชำระ ฟอก สะ-หฺระ ตัวอักษรจำพวกหนึ่งเป็นคนละพวกกับพยัญชนะ สะ-ระ เสียง (ทั่วไป)สาน สานฺ ทำสิ่ง เช่น เสื่อ ตะกร้า ด้วยมือ โดยวิธีใช้เส้นตอกหรือสิ่งอื่นขัดไขว้กัน สา-นะ สุนัขสุก สุกฺ พ้นจากห่าม; ปลั่ง; นกแก้ว นกแขกเต้า สุก-กะ ขาว สว่าง สะอาด ดีเสมา สะ-เหฺมา ชื่อต้นไม้ชนิดหนึ่ง เส-มา รูปเครื่องหมายบอกเขตโบสถ์สำหรับภิกษุทำสังฆกรรมเหลา เห-ลา ความหมั่น ความสนุก การเล่น การกีฬา ความสะดวกสบาย เหฺลา ทำให้เกลี้ยงเกลาหรือแหลมด้วยเครื่องมือมีด เป็นต้นแหน แหฺน ชื่อพืชชนิดหนึ่ง แหนฺ หวง ล้อม รักษา เฝ้าระวัง
# มหาอุด
ชื่อวิชาไสยศาสตร์ไทยโบราณ  ที่เชื่อว่าสามารถป้องกันอันตรายจากปืนโดยเฉพาะ  กล่าวคือ  ทำให้อาวุธปืนที่ยิงมานั้นมีอันผิดพลาด  ลูกขัดลำกล้อง  กระสุนด้าน  ยิงไม่ออก  อย่างแรงเชื่อว่าสามารถทำให้ถึงกับกระบอกปืนแตกหรือปืนเสียไปเลยก็มี  วิชามหาอุดมีหลายลักษณะ  เช่น  เป็นคาถาสำหรับบริกรรมภาวนา  เรียกว่าคาถามหาอุด  เช่น  อะนิทัสสะนะอัปปะฏิฆา  หรือทำเป็นเครื่องรางพกติดตัวในรูปแบบต่างๆ  เช่น ตะกรุด  ผ้าประเจียด  หรือพระเครื่อง  การทำตะกรุดมหาอุดบางกรณี  ผู้ทำต้องดำลงไปจารอักขระใต้น้ำ  และมีผู้รู้กล่าวอีกว่าวิชานี้ต้องปลุกเสกด้วยธาตุน้ำ  เพราะน้ำเป็นคู่ปรับกับไฟ  ผู้ชำนาญทางกสิณน้ำ  หรืออาโปธาตุ  เชื่อว่าจะสามารถทำวิชามหาอุดได้สำเร็จ  พระเถระที่นับถือกันว่าสำเร็จวิชามหาอุดมีหลายรูป  ที่รู้จักกันดีเช่น  หลวงปู่ศุข เกสโร วัดปากคลองมะขามเฒ่า, หลวงปู่นาค  วัดห้วยจระเข้, หลวงพ่อทา วัดพะเนียงแตก  เป็นต้น.
# RF
RF, Rf, rf อาจหมายถึง

 คลื่นความถี่วิทยุ (Radio frequency)
 รัทเทอร์ฟอร์เดียม ธาตุอันดับที่ 104 ในตารางธาตุ
# คงกระพัน
คงกระพัน เป็นความเชื่อทางไสยศาสตร์อย่างหนึ่ง สันนิษฐานว่ามีที่มาจากคำว่า "กระบัล" ในภาษามลายู แปลว่า "คงทนต่อศัสตราวุธ" ดังที่มีสำนวนว่า "อยู่ยงคงกระพันฟันแทงไม่เข้า" วิชาคงกระพันชาตรีจึงหมายถึง "วิชาที่ทำให้ร่างกายสามารถทนทานต่อคมอาวุธทั้งหลายได้" สมัยโบราณเป็นวิชาที่ชายไทยเล่าเรียนกันมาก เนื่องจากต้องมีหน้าที่เป็นทหารออกรบป้องกันราชอาณาจักร และการรบในสมัยโบราณเป็นการรบแบบประชิดตัว จึงจำเป็นต้องเล่าเรียนคาถาอาคมที่จะช่วยปกป้องตนเองให้ปลอดภัยจากคมหอกคมดาบ ความเชื่อเรื่องอยู่ยงคงกระพันของไทยโบราณมีหลายวิธี เช่น พกพาเครื่องราง บริกรรมคาถาอาคม สักยันต์ เสกอาหารกิน เสกน้ำมันทาตัว เป็นต้น 

คงกระพันจะต่างจากชาตรี กล่าวคือ คงกระพันจะเป็นการทำให้เนื้อหนังร่างกายคงทนต่ออาวุธตลอดจนวัตถุต่าง ๆ ที่มาทำร้าย แต่หากอาวุธนั้นมีอันตรายมากหรือมีน้ำหนักมากก็อาจทำให้เจ็บปวดสาหัสหรืออวัยวะภายในบอบช้ำได้ ส่วนชาตรีจะเป็นวิชาที่ป้องกันคมอาวุธด้วย และทำให้ผู้ถูกทำร้ายไม่รู้สึกเจ็บปวดแต่อย่างใด เป็นวิชาที่ทำให้ตัวเบาและวัตถุสิ่งของที่มากระทบตัวเบาไปหมด แม้เป็นของแข็งอย่างหินทุ่มมาทำร้ายก็เชื่อว่าจะรู้สึกเหมือนถูกทุบด้วยหมอนนุ่นเท่านั้น วิชาในหมวดชาตรีที่รู้จักกันดีคือ วิชาเก้าเฮ ของสำนักวัดพระญาติการาม อยุธยา ซึ่งใช้นิ้วมือชักยันต์ลงไปบนส่วนต่าง ๆ ของร่างกาย วิชาในหมวดเดียวกับคงกระพันคือ ชาตรี แคล้วคลาด และ มหาอุด ซึ่งเป็นการใช้อำนาจทางจิตในวิธีต่าง ๆ เพื่อป้องกันอันตรายจากศัสตราวุธ

ผู้ศึกษาเล่าเรียนวิชาอยู่ยงคงกระพัน จะต้องปฏิบัติตนตามข้อห้ามของวิชาที่ได้รับการสั่งสอนมาอย่างเคร่งครัด เป็นต้นว่า ต้องสวดมนต์ไหว้พระรำลึกคุณพระรัตนตรัยเป็นนิตย์ ต้องหมั่นปลุกตัวด้วยคาถาสม่ำเสมอ ห้ามผิดลูกเมียเขา ห้ามมุดลอดในที่ไม่สมควร ห้ามถ่มน้ำลายลงที่สกปรก ห้ามด่าบุพการี บางทีก็ห้ามกินอาหารหลายชนิด เช่น หัวปลี บวบ น้ำเต้า ห้ามกินของเหลือเดน ห้ามกินของงานศพ ห้ามเปิดปากเวลาถ่ายหนักถ่ายเบา ฯลฯ กล่าวโดยสรุปคือต้องถือศีล สำรวมกาย วาจา ใจ และต้องปฏิบัติสมาธิภาวนาอีกด้วย ในอดีตผู้ที่เชื่อ และเล่าเรียนคาถาอาคมมักถือปฏิบัติอย่างเคร่งครัด เนื่องจากเชื่อว่าหากปฏิบัติไม่ได้ความอยู่ยงคงกระพันจะเสื่อมคลายไป ปัจจุบันความเชื่อเช่นนี้ก็ยังพอมีปรากฏให้เห็นอยู่บ้าง
# ช้าง (ภาพยนตร์)
ช้าง  เป็นภาพยนตร์สารคดี เรื่องแรกที่เข้ามาถ่ายทำในประเทศไทย โดยบริษัท พาราเมาท์ กำกับโดย มีเรียน ซี. คูเปอร์ เมื่อ พ.ศ. 2468 ใช้เวลาถ่ายทำนานถึงหนึ่งปีครึ่ง ที่จังหวัดน่าน แพร่ พัทลุง สงขลา ตรัง สุราษฎร์ธานี ชุมพร มีการนำช้างมาเข้าฉากถึง 400 เชือก  การถ่ายทำได้รับการสนับสนุนจากสมเด็จพระเจ้าบรมวงศ์เธอ กรมพระยาดำรงราชานุภาพ และนายเซียวซองอ๊วน สีบุญเรือน

ภาพยนตร์เรื่อง ช้าง ถ่ายทำแล้วเสร็จออกฉายเมื่อ พ.ศ. 2470 ที่โรงภาพยนตร์ในนครนิวยอร์ก หลังจากออกฉายที่สหรัฐอเมริกา ก็ได้รับความสนใจเป็นอันมาก ได้รับการเสนอชื่อเข้าประกวดรางวัลออสการ์ ครั้งที่ 1 ประจำปี ค.ศ. 1929 ในสาขา ภาพยนตร์ยอดเยี่ยม "การผลิตที่เป็นเอกลักษณ์ และมีศิลปะ" (:en:Academy Award for Unique and Artistic Production) ฉายครั้งแรกในประเทศไทย เดือนกรกฎาคม พ.ศ. 2471

ผู้กำกับ มีเรียน ซี. คูเปอร์ และ ช่างภาพ เออร์เนสต์ สโคแซค ต่อมาได้ร่วมงานกันอีกในการสร้างภาพยนตร์ที่มีชื่อเสียงไปทั่วโลก คิงคอง (1933) 

ในเวลาที่ภาพยนตร์เรื่อง ช้าง ออกฉายในประเทศสยามนั้น คนไทยได้สร้างหนังบันเทิงและนำออกฉายแล้วหลายเรื่อง ผู้คนจึงไม่ค่อยตื่นเต้นกับภาพยนตร์เรื่อง ช้าง กันมากเท่าที่ควร

 เรื่องย่อ 
นายกรุจับลูกช้างได้จากหลุมที่ทำดักไว้ แล้วนำลูกช้างนั้นมาผูกไว้ใต้ถุนเรือนของตน ภายหลังแม่ช้างมาทำลายเรือนของนายกรุ เพื่อชิงเอาลูกของมันกลับคืนไป 

 งานสร้าง 
ภาพยนตร์เรื่อง ช้าง กำกับและถ่ายทำโดย มาเรียน ซี คูเปอร์ และ เออร์เนส บี โชคแส็ค ใช้เวลาถ่ายทำทั้งสิ้นปีครึ่ง สิ้นเงินประมาณ 2 แสนบาทไทยขณะนั้น สถานที่ถ่ายทำคือจังหวัดน่าน พัทลุง ตรัง สงขลา และชุมพร 

การถ่ายทำภาพยนตร์ในสยามโดยคนไทย เริ่มด้วยพระเจ้าบรมวงศ์เธอพระองค์เจ้าทองแถมถวัลยวงศ์ กรมหลวงสรรพสาตรศุภกิจ พระเจ้าน้องยาเธอในรัชกาลที่ 5 ทรงสั่งซื้อกล้องถ่ายภาพยนตร์และอุปกรณ์เข้ามาในสยามเมื่อครั้งที่พระองค์ ทรงตามเสด็จพระพุทธเจ้าหลวง ประพาสยุโรปครั้งแรกในปี พ.ศ. 2440 แล้วทรงเริ่มถ่ายภาพยนตร์ด้วยฝีพระหัตถ์ของพระองค์เอง ภาพยนตร์ส่วนใหญ่เป็นภาพยนตร์สั้นๆ ส่วนพระองค์ เป็นบันทึกพระราชกรณียกิจในพระราชพิธีสำคัญๆ ของพระพุทธเจ้าหลวง และทรงนำออกฉายเก็บค่าดูจากสาธารณชน โดยเฉพาะอย่างยิ่งในงานขายของประจำปีของวัดเบญจมาบพิตรฯ ผู้ถ่ายภาพยนตร์ในสยามยุคบุกเบิก ที่สมควรแก่การจารึกพระนามไว้อีกพระองค์คือ พระศรัทธาพงศ์ (ต่วย) ซึ่งต่อมาทรงเป็นเจ้าของโรงหนังรัตนปีระกา

ปี พ.ศ. 2465 ในสมัยรัชกาลที่ 6 พระเจ้าบรมวงศ์เธอพระองค์เจ้าบุรฉัตรไชยากร กรมพระกำแพงอัครโยธิน พระเจ้าน้องยาเธอในพระบาทสมเด็จพระมงกุฎเกล้าเจ้าอยู่หัว ทรงจัดตั้งกองภาพยนตร์เผยแพร่ข่าวขึ้นในกรมรถไฟหลวง เพื่อทำหน้าที่ผลิตหนังข่าวสารและสารคดีเผยแพร่กิจการของกรมรถไฟสยาม ตลอดจนกิจการของกระทรวงทบวงกรมอื่นๆด้วย อีกทั้งยังรับจ้างผลิตภาพยนตร์ให้กับเอกชนโดยทั่วไป เมื่อการสร้างภาพยนตร์บันเทิงของไทยในสยามถือกำเนิดขึ้นในปี พ.ศ. 2470 ก็ได้อาศัยอุปกรณ์และบุคลากรจากกองภาพยนตร์นี้เองเป็นสำคัญ

 สัตว์ที่ปรากฏในเรื่องช้าง 
มีสัตว์ที่อยู่ในป่าในเรื่องช้าง เช่น ลิ่น หมี เสือโคร่ง ตัวเงินตัวทอง เสือดาว ช้าง แพะ ควาย  และ ชะนี เป็นต้น
# ฉลากประหยัดไฟ
ฉลากประหยัดไฟฟ้าเบอร์ 5  คือฉลากที่บ่งบอกระดับการใช้ไฟฟ้าและข้อมูลเบื้องต้นต่างๆ ของเครื่องใช้ไฟฟ้า เช่น ประสิทธิภาพ ค่าใช้จ่ายต่อปี เพื่อให้ผู้ใช้สามารถเลือกซื้อเครื่องใช้ไฟฟ้าได้อย่างเหมาะสมและประหยัดค่าใช้จ่ายในระยะยาว ฉลากประหยัดไฟจะมีระดับความประหยัดตั้งแต่เบอร์ 1 ถึงเบอร์ 5 โดยที่เบอร์ 5 หมายถึงประหยัดไฟมากที่สุด คือมีอัตราการประหยัดพลังงาน (Energy Efficiency Ratio : EER) มากกว่า 11.0 หน่วย

ผู้ออกฉลากประหยัดไฟในปัจจุบันคือกระทรวงพลังงาน ซึ่งจะมีตราของกระทรวงซ้อนอยู่บนฉลาก เริ่มใช้ตั้งแต่ พ.ศ. 2549 (ค.ศ. 2006) จากเดิมออกโดยการไฟฟ้าฝ่ายผลิตแห่งประเทศไทย (กฟผ.) ซึ่งไม่มีโลโก้ใดๆ เว้นแต่ปี ค.ศ. ที่ออกบนฉลาก

ต้งแต่ปี พ.ศ. 2562 กระทรวงพลังงานได้ปรับปรุงฉลากประหยัดไฟใหม่ทั้งหมด โดยยกเลิกระดับความประหยัดเบอร์ 1 ถึงเบอร์ 4 คงไว้เพียงเบอร์ 5 แต่เพิ่มสัญลักษณ์ดาวที่จะระบุระดับคะแนนการประหยัดไฟเข้าไปแทน โดยยิ่งมีดาวมาก จะยิ่งมีประสิทธิภาพในการประหยัดไฟมากขึ้นดวงละ 5-10% โดยฉลากประหยัดไฟชนิดติดดาว มี 4 ระดับ คือเบอร์ 5, 1 ดาว, 2 ดาว และ 3 ดาวฉลากเบอร์5ติดดาว★รูปแบบใหม่ดาวยิ่งมากยิ่งประหยัดไฟ

 เครื่องใช้ไฟฟ้าที่มีฉลากประหยัดไฟฟ้าเบอร์ 5 
 เครื่องปรับอากาศ
 ตู้เย็น
 พัดลม
 หลอดไฟ
 กระติกน้ำร้อน
 เครื่องรับโทรทัศน์
 หม้อหุงข้าว
 เครื่องรับโทรทัศน์
 เครื่องทำน้ำอุ่น
 เตารีด
 เครื่องซักผ้า
 จักรยานยนต์ไฟฟ้า
 เครื่องฟอกอากาศ
# พระมหาธรรมราชาที่ 3
พระมหาธรรมราชาที่ 3 (สวรรคต พ.ศ. 1962)  บางแห่งออกพระนามว่า ไสยลือไทย เป็นพระมหากษัตริย์แห่งอาณาจักรสุโขทัยในราชวงศ์พระร่วง ครองราชย์ พ.ศ. 1943–1962

 พระราชประวัติ 

พระมหาธรรมราชาที่ 3 เป็นพระราชโอรสในพระมหาธรรมราชาที่ 2 และเป็นพระเชษฐาในพระมหาธรรมราชาที่ 4 ได้ครองราชย์ต่อจากพระราชบิดาในปี พ.ศ. 1943

ในรัชสมัยของพระองค์ ได้ทรงยกทัพไปช่วยท้าวยี่กุมกามชิงราชสมบัติเวียงเชียงใหม่จากพญาสามฝั่งแกน ทรงตีได้เมืองพะเยา เชียงราย และฝาง แต่ที่สุดทรงพ่ายสงครามต้องยกทัพกลับตำนานพื้นเมืองเชียงใหม่, หน้า 75-77 ด้านการปกครองคณะสงฆ์ ได้ตราพระราชโองการให้สงฆ์ปกครองกันเอง และยึดคำตัดสินของสังฆราชในการระงับอธิกรณ์

พระราชพงศาวดารกรุงเก่า ฉบับหลวงประเสริฐอักษรนิติ์ ระบุว่า เมื่อพระมหาธรรมราชาเสด็จสวรรคตในปี พ.ศ. 1962 หัวเมืองเหนือก็เกิดจลาจล สมเด็จพระอินทราชา (เจ้านครอินทร์) จึงได้โอกาสยกทัพขึ้นมา พระยาบาลเมืองและพระยารามยอมอ่อนน้อมพระราชพงศาวดารกรุงศรีอยุธยา ฉบับพันจันทนุมาศ (เจิม) และเอกสารอื่น, หน้า  394 และเข้าเป็นประเทศราชของกรุงศรีอยุธยานับแต่นั้น

 พงศาวลี
# พราหมณ์
พราหมณ์ หรือ พราหมิณ (ภาษาสันสฤต: ब्राह्मण) เป็นวรรณะหนึ่งในศาสนาฮินดู เป็นกลุ่มคนที่เฉพาะทางในการเป็นนักบวช (ปุโรหิต, บัณฑิต, หรือ บูชารี), อาจารย์ (อาจรรย์ หรือ คุรุ) และผู้ปกป้องแห่งการศึกษาที่ศักดิ์สิทธิ์ที่สืบทอดผ่านทางสายเลือดJames Lochtefeld (2002), Brahmin, The Illustrated Encyclopedia of Hinduism, Vol. 1: A–M, Rosen Publishing, , page 125
# ถนนลำลูกกา
ถนนลำลูกกา หรือ ทางหลวงแผ่นดินหมายเลข 3312 สายสนามกีฬาธูปะเตมีย์ - คลอง 16 เป็นทางหลวงแผ่นดินขนาด 2 - 6 ช่องจราจร เริ่มตั้งแต่ทางแยกออกจากถนนพหลโยธินตรงสนามกีฬาธูปะเตมีย์ (ตำบลคูคต อำเภอลำลูกกา จังหวัดปทุมธานี) ไปทางทิศตะวันออก สิ้นสุดที่คลองสิบหก (ตำบลพระอาจารย์ อำเภอองครักษ์ จังหวัดนครนายก) บรรจบกับทางหลวงแผ่นดินหมายเลข 3369 และทางหลวงชนบท นย.4009 รวมระยะทาง 39.206 กิโลเมตรระยะทางวัดจากกูเกิล แมปส์

ถนนแบ่งเป็นสามช่วง ช่วงแรกตั้งแต่แยกถนนพหลโยธินไปจนถึงประมาณ 500 เมตรถัดจากแยกถนนนิมิตใหม่ เป็นถนน 6 ช่องทาง มีเกาะกลางถนน ช่วงที่สองไปจนถึงสะพานข้ามคลองสิบหกเป็นถนน 4 ช่องทาง มีเกาะกลางถนนหรือแผงกั้นจนถึงช่วงระหว่างคลองแปด-คลองเก้า ช่วง 200 เมตรสุดท้ายไปจนถึงแยกทางหลวงแผ่นดินหมายเลข 3369 เป็นถนน 2 ช่องทาง ไม่มีเกาะกลางถนนหรือแผงกั้น

 รายชื่อทางแยก 

 รถประจำทาง 
 สาย 374 ของบริษัท กิตติสุนทร จำกัด ซึ่งมีการเดินรถหลายเส้นทางได้แก่
 รังสิต - ลำลูกกาคลองสิบหก (ใช้รถ ปอ.6250 วิ่งแทน)
 ตลาดสิริทรัพย์ (รังสิตคลองหนึ่ง) - BTS คูคต (รถปรับอากาศ)
 แยกลำลูกกา - เสมาฟ้าคราม (รังสิตคลองสอง) (รถสองแถว)
 ฟ้าคราม (รังสิตคลองสอง) - BTS คูคต (รถปรับอากาศ)
 แยกลำลูกกา - รินทร์ทอง - เปียร์นนท์ (ลำลูกกาคลองสาม) (รถธรรมดา)
 ลาดสวาย (ลำลูกกาคลองสี่) - BTS คูคต (รถปรับอากาศ)
 โรงเรียนเตรียมอุดมศึกษาพัฒนาการ ปทุมธานี - รังสิตคลองเจ็ด
 โรงเรียนเตรียมอุดมศึกษาพัฒนาการ ปทุมธานี - รังสิตคลองแปด (ใช้รถ ปอ.367 วิ่งแทน)
 สาย 543(1-25) ขององค์การขนส่งมวลชนกรุงเทพ ซึ่งมีการเดินรถหลายเส้นทางได้แก่
 อู่บางเขน - ตลาดใหญ่ลำลูกกา (ลำลูกกาคลองเจ็ด)
 อู่บางเขน - กรมการปกครอง (ลำลูกกาคลองเก้า) (รถเสริมพิเศษ)
 สาย 6250 รังสิต - ลำลูกกาคลองสิบ ของบริษัท กิตติสุนทร จำกัด

 จุดอันตราย 
ถนนลำลูกกาส่วนใหญ่เป็นทางตรง จุดที่มักจะเกิดอุบัติเหตุบ่อยคือจุดที่เป็นทางโค้งเพียงไม่กี่แห่ง ได้แก่บริเวณต่อไปนี้
 ทางโค้งขวาที่แยกถนนแนวมาลี (ทางเข้าวัดลาดสนุ่น) จุดนี้เป็นทางสามแพร่งและมีคลองระบายน้ำอยู่
 ทางโค้งซ้ายตั้งแต่โรงเรียนระเบียบวิทยาจนถึงสถานีตำรวจภูธรคูคต จุดนี้เป็นทางโค้งซ้ายติดกันสองครั้ง ครั้งละ 45 องศา
 ทางต่างระดับเชื่อมกับถนนกาญจนาภิเษก มีสองจุดซึ่งรถที่ลงจากทางด่วนต้องตัดเส้นทางข้ามฝั่ง ในขณะที่ความโค้งของสะพานข้ามคลองห้าก็บดบังทัศนวิสัย
 บริเวณแยกถนนนิมิตใหม่ ทางตรงสู่เส้นทางหลักมีลักษณะเฉียงไปทางซ้าย
 ทางโค้งซ้ายเกือบปลายสุดของถนน เป็นโค้งหักศอกซึ่งอีก 100 เมตรก็เป็นสามแยกพอดี

 โครงการในอนาคต 

ถนนตัดใหม่เชื่อมระหว่างถนนพหลโยธินที่บริเวณสถานีแยก คปอ.  และถนนลำลูกกา ช่วงทางโค้งบริเวณสถานีตำรวจภูธรคูคต ซึ่งก่อสร้างร่วมกันกับโครงการรถไฟฟ้าสายสีเขียว ช่วงหมอชิต-สะพานใหม่-คูคต ซึ่งเปิดใช้งานแล้วเมื่อวันที่ 27 ธันวาคม 2561
# ตราสัญลักษณ์พระราชพิธีมหามงคลเฉลิมพระชนมพรรษา 80 พรรษา
ตราสัญลักษณ์ พระราชพิธีมหามงคลเฉลิมพระชนมพรรษา 80 พรรษา 5 ธันวาคม พุทธศักราช 2550 ออกแบบโดย นายสุเมธ พุฒพวง นักวิชาการช่างศิลป์ 7 กลุ่มงานศิลปประยุกต์ กลุ่มจิตรกรรมศิลปประยุกต์และลายรดน้ำ กรมศิลปากร

 ความหมายตราสัญลักษณ์  
พระราชลัญจกรประจำพระองค์ รัชกาลที่ 9 เป็นภาพพระที่นั่งอัฐทิศอุทุมพรราชอาสน์ ประกอบด้วยวงจักร กลางวงจักรมีอักขระเป็นอุณาโลม รอบวงจักรมีรัศมีเปล่งออกโดยรอบ เหนือวงจักรเป็นพระเศวตฉัตร 7 ชั้น ตั้งอยู่บนพระที่นั่งอัฐทิศอุทุมพรราชอาสน์ อันหมายถึง พระองค์เป็นพระมหากษัตริย์ มีพระบรมเดชานุภาพเป็นใหญ่ในแผ่นดิน โดยในการพระราชพิธีบรมราชาภิเษก พระองค์ได้ประทับเหนือพระที่นั่งอัฐทิศอุทุมพรราชอาสน์ ตามโบราณราชประเพณี และสมาชิกรัฐสภาได้ถวายน้ำอภิเษกจากทิศทั้งแปดเป็นครั้งแรกแทนราชบัณฑิต 

ส่วนพระแท่นลานั้นโรยด้วยดอกพิกุลเงินพิกุลทอง 9 ดอก พระราชลัญจกรล้อมรอบด้วยเพชร 80 เม็ด หมายถึงพระชนมพรรษา 80 พรรษา 

ด้านบนพระราชลัญจกรเป็นพระมหาพิชัยมงกุฎ อันเป็นเครื่องประกอบพระบรมราชอิสริยยศของพระมหากษัตริย์ และเป็นเครื่องหมายแห่งความเป็นสมเด็จพระบรมราชาธิราช ภายในพระมหาพิชัยมงกุฎเป็นเลข 9 หมายถึงรัชกาลที่ 9 พระมหาพิชัยมงกุฎนั้นอยู่ด้านหน้าพระนพปฎลมหาเศวตฉัตรซึ่งอยู่กึ่งกลาง และขนาบข้างด้วยพระเศวตฉัตร 7 ชั้น อันเป็นเครื่องแสดงพระราชอิสริยยศอันยิ่งใหญ่ของพระมหากษัตริย์ 

ด้านล่างพระราชลัญจกรเป็นเลข 80 หมายถึงพระองค์มีพระชนมพรรษา 80 พรรษา ถัดจากเลขไทยลงมาเป็นแพรแถบบอกชื่องานพระราชพิธีมหามงคลเฉลิมพระชนมพรรษา 80 พรรษา 5 ธันวาคม 2550 แพรแถบนอกจากบอกชื่องานพระราชพิธีแล้ว ยังรองรับประคองพระเศวตฉัตรด้วย

 ข้อปฏิบัติการขอใช้ตราสัญลักษณ์และการประดับธงกับตราสัญลักษณ์ 

thumb|200px|การประดับธงชาติไทยคู่กับธงตราสัญลักษณ์พระราชพิธีมหามงคลเฉลิมพระชนมพรรษา 80 พรรษา 5 ธันวาคม พุทธศักราช 2550
 กรณีที่หน่วยงานภาครัฐ ภาคเอกชน และประชาชนทั่วไป มีความประสงค์นำตราสัญลักษณ์ไปใช้ในการจัดทำสิ่งของใด ๆ ก็ตาม ให้แจ้งสำนักราชเลขาธิการ เพื่อพิจารณาคำขออนุญาต
 โครงการและกิจกรรมที่ผ่านการพิจารณาให้ความเห็นชอบ เป็นโครงการและกิจกรรมร่วมเฉลิมพระเกียรติฯ จากคณะกรรมการอำนวยการจัดงานเฉลิมพระเกียรติฯ แล้ว สามารถนำตราสัญลักษณ์ไปใช้ในโครงการและกิจกรรมได้เลย โดยให้แจ้งสำนักราชเลขาธิการทราบ เพื่อรวบรวมบันทึกไว้เป็นประวัติศาสตร์ ยกเว้นโครงการและกิจกรรมที่ดำเนินการเพื่อก่อให้เกิดรายได้ จะต้องได้รับการพิจารณาจากสำนักราชเลขาธิการก่อน 
 ให้ประดับธงชาติไทยคู่กับธงผืนผ้าสีเหลืองที่มีตราสัญลักษณ์บนผืนผ้า และประดับตราสัญลักษณ์ ตามอาคารบ้านเรือนและสถานที่ของหน่วยงาน เพื่อเป็นการแสดงความจงรักภักดี โดยไม่ต้องขออนุญาตจากสำนักราชเลขาธิการ ทั้งนี้ ให้ประดับในระยะเวลาของการจัดงานเฉลิมพระเกียรติฯ โดยเริ่มตั้งแต่ 1 มกราคม - 31 ธันวาคม 2550
# แอลดี 50
แอลดี 50 (LD50) หรือ Median lethal dose เป็นศัพท์ทางพิษวิทยาใช้เรียกการออกแบบการทดลองเพื่อหาขนาดของยาหรือสารที่ทำให้สัตว์ทดลองตายเป็นจำนวน 50% ของจำนวนเริ่มต้น การทดลองนี้ออกแบบโดย J.W. Trevan เมื่อ พ.ศ. 2470 (ค.ศ. 1927)What is an LD50 and LC50